**Felhő számítás technika**

Egyszerű megfogalmazással élve a felhő-számítástechnika a számítási szolgáltatások például kiszolgálók, tárolás, adatbázisok, hálózatkezelés, szoftverek, elemzés, intelligencia elérhetővé tétele az interneten keresztül. A szolgáltatások nem egy meghatározott helyen működnek hanem a szoláltató eszközein vannak elosztva. A rugalmas erőforrások és a méretgazdaságosság érdekében.

**Főbb előnyei:**

**Költség:** A felhő-számítástechnika révén mentesülhet azon befektetések alól, amelyeket a hardver- és szoftvervásárlás, valamint a helyi adatközpontok beállítása és működtetése (a kiszolgálóállványok, a non-stop tápellátáshoz és hűtéshez szükséges áram, az infrastruktúrát felügyelő informatikusok) igényelnek.

**Gyorsaság:** A legtöbb felhőszolgáltatás önkiszolgáló és igénye szerint alakíthatja, így rövid idő alatt nagy mennyiségű adatot/erőforrást igénybe vehet ami nagyfokú rugalmasságot biztosít a cégeknek, és csökkenti a kapacitástervezésre nehezedő nyomást.

**Globális méretezhetőség:** A felhőszolgáltatások további előnye a rugalmas méretezhetőség például több vagy kevesebb számítási teljesítmény, tárolókapacitás, sávszélesség.

**Teljesítmény**: A legnagyobb felhőszolgáltatások olyan biztonságos adatközpontok globális hálózatában futnak, amelyeket gyors, hatékony, legújabb generációs számítástechnikai hardvereszközök működtetnek. Ez a vállalati adatközponthoz képest számos előnyt biztosít, így például kisebb késést az alkalmazások esetében és hatékonyabb skálázhatóságot.

**Biztonság**: Számos felhőszolgáltató kínálatában szerepel az általános biztonságot általában megerősítő, az adatok, alkalmazások és az infrastruktúra támadások elleni védelmét segítő szabályzatok, technológiák és vezérlők széles köre.

**Megbízhatóság:** A felhő-számítástechnika megkönnyíti és olcsóbbá teszi az adatok biztonsági mentését, a vészhelyreállítást és a folyamatos üzletmenet biztosítását, mivel az adatok több helyre tükrözhetők a felhőszolgáltató hálózatában.

**Fajtái:**

**Nyilvános felhő:** A nyilvános felhők tulajdonosai és működtetői külső [felhőszolgáltatók](https://azure.microsoft.com/hu-hu/overview/choosing-a-cloud-service-provider/), a nyilvános felhők számítási erőforrásai (például a kiszolgálók és a tárhelyek) az interneten keresztül érhetők el. A nyilvános felhő esetében minden hardvereszköz, szoftver és egyéb támogató infrastruktúra tulajdonosa és kezelője a felhőszolgáltató. A szolgáltatások elérése és a fiók felügyelete egy webböngészőn keresztül történik.

**Magán felhő**: A magánfelhő olyan felhő-számítástechnikai erőforrások, amelyeket kizárólag egyetlen cég vagy szervezet használ. A magánfelhő fizikailag a vállalat telephelyi adatközpontjában helyezkedik el, de díjfizetés ellenében külső szolgáltatóknál is üzemeltethető. A magánfelhő esetében a szolgáltatásokat és az infrastruktúrát magánhálózat működteti.

**Hibrid felhő**: A nyilvános és a magánfelhők kombinációja. A hibrid felhő alapját képező technológia lehetővé teszi az adatok és alkalmazások megosztását a két felhőtípus között. Az adatok és alkalmazások privát és nyilvános felhők közötti mozgását megengedő hibrid felhő nagyobb rugalmasságot biztosít valamit segít a meglévő infrastruktúra, a biztonság és a megfelelőség optimalizálásában.

**Felhasználása:** Valószínűleg most is használsz egy felhőszolgáltatást, még ha nem is tudsz róla. Ha online szolgáltatást használsz a levelezéshez, a dokumentumok szerkesztéséhez, film- vagy TV-nézéshez, zenehallgatáshoz, a játékokhoz vagy a képek és egyéb fájlok tárolásához, az valószínűleg a színfalak mögött működő felhő-számítástechnikának köszönhető. Az első felhőszolgáltatások alig tíz évesek, de az induló kisvállalkozásoktól a globális nagyvállalatokig, a közigazgatási szervektől a non-profit szervezetekig már sokféle szervezet használja ezt a technológiát a legkülönbözőbb célokra.