A billentyűzet

A billentyűzet a számítógép egy alapvető beviteli eszköz. Feladata, hogy adatokat, illetve utasításokat, parancsokat vigyünk be a számítógépbe. A billentyűzeteket a gombok száma szerint és a nyelvi kiosztás szerint csoportosítjuk.

**Billentyűk:** Billentyűket feladatuk alapján csoportosítjuk

***A billentyűk csoportosítása***

Írásra szolgáló (alfanumerikus) billentyűk: Ezek a billentyűk tartalmazzák az alap betű-ket, számokat, írásjeleket és szimbólumokat

Vezérlőbillentyűk: Ezeket a billentyűket önmagukban, vagy más billentyűkkel együtt lenyomva bizonyos feladatok végrehajtására lehet használni.

Funkcióbillentyűk: A funkcióbillentyűk konkrét feladatok elvégzésére használhatók F1-től F12 billentyűig. Ezeknek a billentyűknek a feladata programonként változik.

Navigációs billentyűk: Ezen billentyűk használatával lehet mozogni dokumentumokban vagy weboldalakon és szövegszerkesztés során.

Numerikus billentyűzet: A numerikus billentyűk hagyományos számológép szerű elrendezést használ.

**Vezérlőbillentyűk**

Enter: Ha lenyomjuk, akkor kezdi a számítógép a beírt parancsot végrehajtja. Szövegszerkesztő esetében, ha lenyomjuk, akkor új bekezdés keletkezik. Az ENTER billentyű lenyomására a következő sor elejére mozgathatjuk a kurzort.

Space (Szóköz): A Space billentyű leütésével egy szóközzel előre mozgathatjuk a kurzort.

Backspace: A BackSpace billentyűvel egyel balra mozgathatjuk a kurzort, ill. a kurzortól balra lévő karaktert törölhetjük.

Tab (tabulátor): A TAB billentyű lenyomására a szövegszerkesztőben több szóköznyit lehet előre ugrani. Űrlapoknál a TAB billentyű lenyomására a szövegmezők között lépkedhetünk.

Del (Delete): Ha lenyomjuk, akkor a kurzor törli a tőle jobbra álló karaktert.

Ins (Insert): Ez a billentyű a szövegbe való beszúrási vagy a szöveg felülírási mód között vált.

ESC (Escape): Ha lenyomjuk az ESC gombot, akkor általában az éppen futó programfolyamat megáll.

**Navigációs billentyűk**

Home: Ha lenyomjuk, akkor a kurzor az adott egység elejére ugrik.

End: Ha lenyomjuk, akkor a kurzor az adott egység végére ugrik.

PgUp (Page Up): Segítségével felfele lehet lapozni, pl. szövegszerkesztőben.

PgDn (Page down): Segítségével lefele lehet lapozni, pl. szövegszerkesztőben.

kurzorvezérlő nyilak: Ha lenyomjuk őket, akkor a kurzor a jelölt irányba mozdul.

**Jelentésmódosító billentyűk**

Jelentésmódosító billentyűk megnyomásával vagy folyamatos nyomva tartásával megváltoztathatjuk a többi billentyű segítségével bevihető adatokat, utasításokat.

Shift: Váltóbillentyű. Ha a Shift billentyű nyomva tartása mellett leütünk egy alfanumerikus billentyűt, akkor betűk esetén nagybetű, egyéb írásjelek esetén a billentyűzet bal felső sarkában található jel jelenik meg a képernyőn.

Caps Lock: ha a CAPS LOCK bevan kapcsolva akkor csupa nagy betűvel írunk bekapcsolni/kikapcsolni a CAPS LOCk egyszeri lenyomásával lehet.

Ctrl (Control): Segéd billentyű. Ha vele egyszerre más billentyűket is lenyomunk, akkor más-más parancsot végez el a számítógép.

Alt: Segédbillentyű. Más billentyűkkel együtt lenyomva tudjuk utasítani a számítógépet különböző parancsok végráhajtására.

Alt Gr: Segédbillentyű. Más billentyűkkel együtt lenyomva megjelenik az adott billentyű jobb alsó sarkában lévő jel.

Windows billentyű: Lenyomásnál megnyílik a Start menü.

**A numerikus billentyűzet használata**

A numerikus billentyűzeten megtalálhatóak 0-9-ig a számok és az alapvető matematikai műveleti jelek illetve található még itt egy enter egy pont és a NUM LOCK ami szükséges a numerikus billentyűzet használatához

**Ritkán használatos billentyűk**

Print Screen: A Print Screen billentyű megnyomásakor a számítógép rögzíti a teljes képernyő képét, és a vágólapra, a számítógép memóriájába másolja azt. Onnan beilleszthetjük (Ctrl + V) egy másik alkalmazásba, és szükség esetén abból a programból ki is nyomtathatjuk.

Az Alt+Print Screen billentyűkombináció leütésére csak az aktív ablakról, és nem pedig az egész képernyőről készíthetünk képet..

**Egyéb billentyűk**

Egyes modern billentyűzetek rendelkeznek „hívóbetűkkel” vagy gombokkal, amelyek megnyomásával azonnal elérhetők bizonyos programok, fájlok vagy parancsok. Egyéb modellek hangerő-szabályozóval, görgetőkerékkel, nagyítókerékkel és más szerkentyűkkel vannak felszerelve.